**MESTSKÁ ČASŤ KOŠICE – SÍDLISKO KVP**

**Informatívna správa o zrealizovaných rozpočtových opatreniach za obdobie marec – apríl 2017**

V súlade s ustanoveniami § 7 – Použitie rozpočtových prostriedkov v Zásadách nakladania s finančnými prostriedkami Mestskej časti Košice – Sídlisko KVP boli za obdobie marec – apríl 2017 zrealizované rozpočtové opatrenia, a to:

* **marec 2017- zmeny v príjmovej a vo výdavkovej časti bežného rozpočtu**

Príjmy:

V rámci príjmového a výdavkového rozpočtu súvisiaceho so zamestnávaním UoZ na výkon prác realizovaných nezamestnanými občanmi v rámci menších obecných služieb sú riešené zmeny v rámci kódov zdroja z dôvodu spôsobu krytia nákladov mestskej časti refundovaných ÚPSVaR (§ 50j - v súlade s dodatkom k zmluve - krytie zo ŠR, alebo kombinácia ESF a ŠR).

Výdavky:

* ***Podprogram 9.1: Administratíva* -** zmena rozpočtu  medzi položkami 611 a 642 bola z dôvodu vyšších výdavkov za náhradu príjmu pri dočasnej pracovnej neschopnosti zamestnanca platenú zamestnávateľom v celkovej sume 250,- €. Ďalšia zmena rozpočtu medzi položkami 636 a 637 bola z dôvodu potreby zvýšenia rozpočtu na položke 636 v sume 58,- € za prenájom dávkovača vody.
* ***Podprogram 7.6: Menšie obecné služby* –** zmena rozpočtu bola realizovaná v rámci analytického členenia výdavkov na aktivačných pracovníkov (bez zmeny rozpočtu, funkčnej klasifikácie a položky). Ďalšia zmena sa týkala úpravy v rámci schválenej položky 620 – presun rozpočtu v sume 155,- € zo VšZP na ostatné zdravotné poisťovne (koordinátorka).
* ***Podprogram 2.6: Obecný informačný systém; Podprogram 2.4: Hospodárska správa, prevádzka a údržba budov* –** zmena rozpočtu sa týkala účtovania zaplatenej DPH a zabezpečenia služby ohľadom predĺženia licencie na IceWarp v celkovej sume 158,- €. V prípade, že mestská časť nie ja platiteľom DPH a obstaráva majetok z iného členského štátu, zaplatená DPH sa triedi na vecnej príslušnej podpoložke v súlade s metodickým usmernením (predĺženie licencie na IceWarp mail server). Ďalšia zmena rozpočtu bola realizovaná v rámci schválenej položky 633 za účelom vystavenia a inštalácie Class 1 SSL pre 1 host platného 3 roky.
* **apríl 2017 - zmeny vo výdavkovej časti bežného rozpočtu**
* ***Podprogram 2.6: Obecný informačný systém; Podprogram 2.4: Hospodárska správa, prevádzka a údržba budov*** – zmena rozpočtu medzi položkami 632 a 635 v sume 27,- € bola z dôvodu úhrady nákladov za služby domény mckvp.sk (mylne rozpočtované na položke 635).
* ***Podprogram 8.6: Denné centrum –*** zmena rozpočtu v rámci schválenej položky 633 v sume 50,- € bola z dôvodu pomoci pri rozvíjaní schopností a zručností členov denného centra ako prijímateľov sociálnej služby zakúpením časopisov a iných publikácií .
* ***Podprogram 9.1: Administratíva; Podprogram 2.4: Hospodárska správa, prevádzka a údržba budov* –** zmena rozpočtu v rámci schválenej položky 637 v sume 248,- € a medzi funkčnými klasifikáciami v sume 62,- € bola z dôvodu účtovania provízie za stravovacie poukážky na samostatnej položke v súlade s metodickým usmernením.

Spracovala: Ing. Ľudmila Nogová