**Dôvodová správa**

Návrh na doplnenie a zmenu Zásad pre vybavovanie sťažností v podmienkach Mestskej časti Košice-Sídlisko KVP je predložený na základe legislatívnej úpravy. Národná rada Slovenskej republiky schválila zákon č. 94/2017 Z. z., ktorým sa mení a dopĺňa zákon č. 9/2010 Z. z. o sťažnostiach v znení neskorších predpisov s účinnosťou od 1. júna 2017.

Účelom novelizácie zákona o  sťažnostiach je úprava možnosti podávania sťažností orgánom verejnej správy prostredníctvom elektronických schránok, úprava spôsobu podávania sťažností sťažovateľom osobne u orgánov verejnej správy, konkretizácia rozsahu podaní, ktoré nespĺňajú podmienky sťažnosti, úprava niektorých postupov pri podávaní, posudzovaní, prešetrovaní a vybavovaní sťažností.

V  súvislosti s predmetnou legislatívnou zmenou, sa v platných zásadách novelizujú:

článok I – dopĺňa sa účel zásad, článok II - sa dopĺňa o podania, ktoré nie sú sťažnosťou (negatívne vymedzenie sťažností), článok III - sa dopĺňa o podávanie sťažností elektronickou formou a osobným podaním, článok IV - úprava prijímania sťažností v pracovnom čase, článok V - sprístupňovanie informácií z dokumentácie súvisiacej s vybavovaním sťažností, článok VI

- vypustenie sťažnosti proti odloženiu sťažnosti a článok VII -  záverečné ustanovenia upravujú termín schválenia zmien a doplnení zásad a ich účinnosť.

Spracovala :

JUDr. Magdaléna Balážová

Právne oddelenie